A TANÁCS HATÁROZATA
(2009. március 30.)
a nemzeti központi bankok külső könyvvizsgálóiról szóló, 1999/70/EK határozatnak a Deutsche Bundesbank külső könyvvizsgálói tekintetében történő módosításáról
(2009/307/EK)
AZ EURÓPAI UNIÓ TANÁCSA,
tekintettel a Központi Bankok Európai Rendszerének és az Európai Központi Bank alapokmányáról szóló, az Európai Közösséget létrehozó szerződéshez csatolt jegyzőkönyvre és különösen annak 27.1. cikkére,
tekintettel az Európai Központi Banknak az Európai Unió Tanácsához intézett, a Deutsche Bundesbank külső könyvvizsgálóiról szóló, 2009. február 16-i EKB/2009/3 ajánlására (1),
mivel:
(1)
Az Európai Központi Bank (EKB) és az eurorendszer nemzeti központi bankjainak beszámolóit az EKB Kormányzótanácsa által javasolt és az Európai Unió Tanácsa által jóváhagyott független külső könyvvizsgálóknak kell ellenőrizniük.
(2)
A Deutsche Bundesbank jelenlegi külső könyvvizsgálóinak megbízatása a 2008. pénzügyi év ellenőrzését követően megszűnik. Ezért a 2009. pénzügyi évtől külső könyvvizsgáló kinevezése szükséges.
(3)
A Deutsche Bundesbank az Ernst & Young AG Wirtschaftsprüfungsgesellschaft Steuerberatungsgesellschaft-ot választotta külső könyvvizsgálójának a 2009-2014. pénzügyi évekre.
(4)
Az EKB Kormányzótanácsa azt javasolta, hogy a Deutsche Bundesbank külső könyvvizsgálójának a 2009-2014. pénzügyi évekre az Ernst & Young AG Wirtschaftsprüfungsgesellschaft Steuerberatungsgesellschaft-ot jelöljék ki.
(5)
Helyénvaló az EKB Kormányzótanácsának ajánlását követni, és az 1999/70/EK határozatot (2) ennek megfelelően módosítani,
A KÖVETKEZŐKÉPPEN HATÁROZOTT:
1. cikk
Az 1999/70/EK határozat 1. cikkének (2) bekezdése helyébe a következő szöveg lép:
„(2) Az Ernst & Young AG Wirtschaftsprüfungsgesellschaft Steuerberatungsgesellschaft-ot, mint a Deutsche Bundesbank külső könyvvizsgálóját a 2009-2014. pénzügyi évekre a Tanács jóváhagyja.”
2. cikk
Erről a határozatról az EKB értesítést kap.
3. cikk
Ezt a határozatot az Európai Unió Hivatalos Lapjában ki kell hirdetni.
Kelt Brüsszelben, 2009. március 30-án.